En 70-årig mand fra Dronninglund-området blev onsdag idømt 30 dages betinget straf med samfundstjeneste for at blufærdighedskrænke sit 12-årige papbarnebarn. Det oplyser anklager ved Nordjyllands Politi, Mette Bendix. - Pigens forklaring foregik ved lukkede døre, men i præmissen blev der lagt vægt på, at pigens forklaring var troværdig, siger Mette Bendix. Ifølge anklageskriftet har den 70-årige mand krænket pigen to gange. Første gang skete mellem den 1. januar 2015 og den 23. januar 2018 i Flauenskjold ved Dronninglund. Her skulle papbedstefaren have stukket sin hånd ind under den 12-årige piges T-shirt og rørt ved hendes bryster. Anden gang skete den 23. januar 2018. Her skulle han have givet sit 12-årige barnebarn et kram bagfra, hvorefter han stak hånden ned i hendes bukser og befølte hende under underbukserne. Den 70-årige mand nægtede sig skyldig, men har valgt ikke at anke dommen.

Referat:
En 70-årig mand er blevet idømt 30 dages betinget straf for at blufærdighedskrænke sit 12-årige papbarnebarn